ROBINS เพิ่มทุนในบ.ย่อยเพื่อลงทุนสร้างห้างฯใหม่สาขานครศรีธรรมราช 2
ROBINS เพิ่มทุนในบ.ย่อยเพื่อลงทุนสร้างห้างฯใหม่สาขานครศรีธรรมราช 2
16 พ.ย. 2558

บริษัท ห้างสรรพสินค้าโรบินสัน จำกัด (มหาชน) หรือ ROBINS เปิดเผยว่า ที่ประชุมคณะกรรมการบริษัทอนุมัติเพิ่มทุนจดทะเบียนในบริษัท ซีอาร์ นครศรีธรรมราช(ประเทศไทย) จำกัด ซึ่งเป็นบริษัทย่อยที่ถือหุ้นทางอ้อมผ่านทางบริษัท ซีอาร์(ประเทศไทย) จำกัด โดยบริษัท ซีอาร์(ประเทศไทย) จำกัด ถือหุ้นในซีอาร์นครศรีฯ สัดส่วน 49.9998% โดยมีมติให้ซีอาร์นครศรีฯ เพิ่มทุนจดทะเบียนใหม่เป็น 560 ล้านบาทจากเดิม 280 ล้านบาท เพื่อใช้ลงทุนห้างสรรพสินค้าแห่งใหม่ สาขานครศรีธรรมราช 2